سامان نادر، وەڕیەوبەر بنکەی فریاکەفتن سلێمانی ئەرا ئاژانس شەفەق نیوز وت: کراکاریگ بیناسازی دویای وەخوارکەفتنی لە بینای بەرزیگ گیانی لەدەسدا، و تەرمەگەی ئەرا پزشک دادوەری بریا.
وتیش: لایەنەیل پەیوەندیدار ئیسە کار ئەرا رەسین وە بندروس رویداوەگە کەن.
هەرلیوا، سەرچەوەیگ تایبەت ئەرا ئاژانس شەفەق نیوز وت: کراکارەگە لە تەمەن 25 ساڵان هاووڵاتییگ کوردە خەڵک خوەرھەڵات کوردستان، لە قات سیانزەهەم لە بینایگ لە کۆمەڵگەی نیشتەجیبوین کەفتیەسە خوار کە ها ژیر بیناکردن لە نزیک پارێزگای سلێمانی.
